Nomas līguma projekts


LĪGUMS
par apbūvētas valsts zemes un telpu Ikšķilē, Peldu ielā 28 nomu 

Rīgā,									datums skatāms laika zīmogā

Valsts sabiedrība ar ierobežotu atbildību “Zemkopības ministrijas nekustamie īpašumi”, reģistrācijas Nr. 40003338357, turpmāk tekstā - Iznomātājs, tā pilnvarotā pārstāvja (amats, vārds, uzvārds, pārstāvības pamats) personā, no vienas puses, un
un
Fiziskā vai juridiskā persona, turpmāk tekstā – Nomnieks, tā pilnvarotā pārstāvja (amats, vārds, uzvārds, pārstāvības pamats) personā, no otras puses, abi kopā turpmāk tekstā – Puses, vai katrs atsevišķi – Puse,
pamatojoties uz:
-	Publiskas personas finanšu līdzekļu un mantas izšķērdēšanas novēršanas likumu un Ministru kabineta 2018. gada 19. jūnija noteikumiem Nr. 350 “Publiskas personas zemes nomas un apbūves tiesības noteikumi”, turpmāk tekstā- MK noteikumi Nr. 350;
-	Ministru kabineta 2018. gada 20. februāra noteikumiem Nr. 97 “Publiskas personas mantas iznomāšanas noteikumi”, turpmāk tekstā – MK noteikumi Nr. 97;
- 	rakstiskās izsoles Nr.__ (nosaukums) noteikumiem un tās rezultātu (protokola datums un numurs);
-	Nomnieka _____ iesniegumu,
savstarpēji bez spaidiem, maldības un viltus, vienojas un noslēdz šāda satura līgumu, turpmāk tekstā – Līgums:

1. Līguma priekšmets

1.1.	Iznomātājs nodod un Nomnieks pieņem nomas lietošanā -	nekustamā īpašuma (kadastra Nr.74940110301) Ikšķiles aizsargdambis, Ikšķile, Ogres novads, Tīnūžu pagasts, Ogres novads, sastāvā esošu zemes vienības (kadastra apzīmējums 7494 012 0225) Peldu iela 28, Ikšķile, Ogres nov., daļu 1500 m² (viens tūkstotis pieci simti kvadrātmetri) platībā un nekustamā īpašuma (īpašuma kadastra Nr. 7494 512 0073) sastāvā esošās būves (kadastra apzīmējums 7494 012 0225 001) Peldu iela 28, Ikšķile, Ogres novads, turpmāk tekstā - ēka, daļu - 3 (trīs) iekštelpas Nr. 1, Nr. 2, Nr. 3 ar kopējo platību 109,9 m² (viens simts deviņi komats deviņi kvadrātmetri), ēkas 1. stāvā, turpmāk tekstā kopā – nomas objekts, saskaņā ar nomas objekta plānu un nomas objekta izvietojuma plānu (1. un 2. pielikums).
1.2.	Nomas objekta nomas termiņš: no (datums) līdz (datums).
1.3. 	Nomas objekta lietošanas mērķis: Nomnieka saimnieciskās darbības nodrošināšanai. 
1.4. 	Nomas objekta zemes vienības robežas Nomniekam dabā ir ierādītas un zināmas.

2. Līguma darbības termiņš

2.1.	Līgums parakstīts elektroniskā formā ar drošu elektronisko parakstu, kas satur laika zīmogu. Līguma spēkā stāšanās datums ir pēdējā pievienotā droša elektroniskā paraksta un tā laika zīmoga datums. Līgums ir spēkā līdz Līgumā minēto saistību pilnīgai izpildei.

3. Maksājumi un norēķinu kārtība

3.1.	Par nomas objekta nomu Nomnieks katru mēnesi maksā Iznomātājam maksājumus šādā apmērā saskaņā ar Iznomātāja izrakstītajiem rēķiniem:
	Nr. p.k.
	Pakalpojumu nosaukums
	Mērvienība
	Daudzums,
(telpu kopējā platība)
	Cena, EUR
	Summa mēnesī, EUR

	1.
	Ēkas nomas maksa
	m2
	109,9
	
	

	2. 
	Papildu maksājums
	m2
	109,9
	
	

	3.
	Zemes nomas maksa
	m2
	1500,0
	
	

	KOPĀ:
	

	PVN 21%
	

	Pavisam kopā mēnesī: 
(euro, centi)
	


turpmāk tekstā – nomas maksa.

3.2.	Nomas maksa par šādiem apsaimniekošanas pamata un papildu pakalpojumiem:
-   plānotiem remontdarbiem un būvdarbiem, kas nepieciešami nekustamā īpašuma uzturēšanai;
-   ēkas pārvaldīšanu.
Papildu maksājumā ir ietverti izdevumi par:
-    nekustamā īpašuma nodokli ēkai un zemei;
-    maksu par zemes nomu zem ēkas.
     	Zemes platības nomas maksas aprēķins:
          - nomas maksa 1,5%  no zemes platības universālās vērtības;
          - nekustamā īpašuma nodoklis 1,5% no zemes platības fiskālās vērtības.
3.3. 	Iznomātājs ir tiesīgs pārskatīt nomas maksas apmēru ievērojot MK noteikumos Nr. 350 un Noteikumos Nr. 97 noteiktos gadījumus un kārtību. Par šādiem grozījumiem Iznomātājs rakstveidā informē Nomnieku nosūtot vienošanos par attiecīgajiem Līguma grozījumiem.
3.4.	Ja Līgumu slēdz uz laiku, kas ir ilgāks par sešiem gadiem, Iznomātājs vienpusēji pārskata nomas maksas apmēru ne retāk kā Publiskas personas finanšu līdzekļu un mantas izšķērdēšanas likumā noteiktajā termiņā (uz Līguma noslēgšanas brīdi – t.i. ne retāk kā reizi sešos gados normatīvajos aktos noteiktajā kārtībā) un maina nomas maksu, ja pārskatītā nomas maksa ir augstāka par līdzšinējo nomas maksu. Ja nomas maksas noteikšanai pieaicina neatkarīgu vērtētāju un nomas maksa tiek palielināta, Nomnieks kompensē Iznomātājam pieaicinātā neatkarīgā vērtētāja atlīdzības summu, ja to ir iespējams attiecināt uz konkrētu Nomnieku.
Pārskatītā un mainītā nomas maksa stājas spēkā 30 (trīsdesmitajā) dienā no dienas, kad attiecīgais paziņojums nosūtīts Nomniekam.
[bookmark: p102][bookmark: p-649361]Ja Nomnieks nepiekrīt pārskatītajam nomas maksas apmēram, Nomniekam ir tiesības vienpusēji atkāpties no Līguma, par to rakstiski informējot Iznomātāju 1 (vienu) mēnesi iepriekš. Līdz Līguma izbeigšanai Nomnieks maksā nomas maksu atbilstoši pārskatītajam nomas maksas apmēram.
3.5.	Iznomātājs rēķinus elektroniskā veidā nosūta no Iznomātāja elektroniskā pasta adreses: Zemkopības ministrijas nekustamie īpašumi VSIA <horizon@lv.visma.com> uz Nomnieka elektroniskā pasta adresi: 
Iznomātājs rēķinus sagatavo elektroniskā veidā un par informācijas pareizību atbildīgo personu parakstus aizstāj ar to elektronisku apliecināšanu. Iznomātājs apliecina, ka elektroniskais rēķins tiks sagatavots un iesniegts atbilstoši normatīvajiem aktiem par elektronisko dokumentu sagatavošanu. Rēķina nesaņemšana neatbrīvo Nomnieku no pienākuma šo rēķinu nomaksāt. Gadījumā, ja Nomnieks nav saņēmis Iznomātāja rēķinu par nomas maksu līdz kalendārā mēneša 10. (desmitajam) datumam, Nomniekam ir pienākums rakstveidā pieprasīt Iznomātājam atkārtotu rēķina iesniegšanu.
Iznomātājs nav atbildīgs un tas neatbrīvo Nomnieku no apmaksas pienākuma, ja Nomnieka norādītā elektroniskā pasta adrese nedarbojas, ir tikusi anulēta, nepareizi norādīta vai Nomnieks nesaglabā saņemto rēķinu kā elektronisko dokumentu.
3.6.	Iznomātājs apņemas izrakstīt Nomniekam rēķinu par nomas maksu par kārtējo mēnesi līdz katra mēneša 5. (piektajam) datumam.
3.7.	Nomnieks veic Līgumā noteiktos maksājumus (nomas maksa, nokavējuma nauda u.t.t.) 10 (desmit) dienu laikā pēc Iznomātāja izrakstītā rēķina saņemšanas.
3.8.	Par maksājuma dienu tiek uzskatīta diena, kad attiecīgā naudas summa ieskaitīta Iznomātāja norādītajā kontā bankā.
3.9.	Par maksājuma kavējumu Nomnieks maksā nokavējuma naudu 0,1% (nulle komats viens procents) apmērā no kavētās maksājuma summas par katru nokavējuma dienu. Nokavējuma naudas samaksa neatbrīvo Nomnieku no saistību pilnīgās izpildes.
3.10.	Nomnieks 10 (desmit) darbdienu laikā no Līguma noslēgšanas dienas un Iznomātāja rēķina saņemšanas iemaksā Iznomātājam drošības naudu _  EUR (summa vārdiem), turpmāk tekstā – drošības nauda. 
3.10.1.	Drošības nauda tiek uzskatīta par Nomnieka saistību nodrošinājumu Līguma darbības laikā. 
3.10.2.	Ja Nomnieks neievēro Līguma 3.10. punkta nosacījumus Līgums zaudē savu spēku. 
Šajā gadījumā Nomniekam nekavējoties jāatbrīvo nomas objektu un jāveic maksājumu par faktisku nomas objekta lietošanas laiku.
3.10.3.	Puses vienojas, ka Iznomātājam ir tiesības ieturēt Nomnieka iemaksāto drošības naudu pilnā apmērā, ja Līgums tiek izbeigts pirms termiņa pēc Nomnieka ierosinājuma un nav pagājuši vismaz 12 (divpadsmit) mēneši no Līguma noslēgšanas dienas. 
Ja Iznomātājs izmanto drošības naudu šajā punktā noteiktajam mērķim, tas rakstiski par to informē Nomnieku vai noslēdz attiecīgu vienošanos. 
3.10.4. Puses vienojas, ka drošības nauda var tikt izmantota Nomnieka maksājumu parādu segšanai, ja Nomnieks ir nokavējis maksājuma termiņu vairāk kā 10 (desmit) darbdienas. 
Par katru 3.10.3.- 3.10.4. punktos minēto gadījumu (drošības naudas vai tā daļas izmantošanu) Iznomātājs nosūta rakstisku paziņojumu Nomniekam, vienlaikus pieprasot atjaunot drošības naudu Līguma 3.10. punktā noteiktajā apmērā, kuru Nomnieks apņemas izpildīt ne vēlāk kā 5 (piecu) darbdienu laikā no Iznomātāja rakstiskā paziņojuma saņemšanas dienas.
3.10.5.	Drošības naudas summu, kas nav izmantota saskaņā ar 3.10.3.- 3.10.4. punktu noteikumiem, Iznomātājs atmaksā Nomniekam ne vēlāk kā 10 (desmit) darbdienu laikā pēc Līguma izbeigšanās dienas un nomas objekta nodošanas - pieņemšanas akta abpusējās parakstīšanas.

4. Iznomātāja tiesības un pienākumi

4.1. Iznomātājs garantē, ka Līguma darbības laikā Nomnieks varēs izmantot nomas objektu Līgumā minētajam mērķim bez jebkādiem pārtraukumiem vai traucējumiem no Iznomātāja puses, izņemot Līgumā noteiktajos gadījumos, ja Nomnieks pilda visas Līgumā noteiktās saistības.
4.2. Iznomātājs garantē, ka nodrošinās Nomniekam netraucētu piekļūšanu nomas objektam atbilstoši normatīvajos aktos noteiktajām prasībām, ievērojot nomas objekta zemes vienībai noteiktos apgrūtinājumus.
4.3. Iznomātāja tiesības:
4.3.1.	pieprasīt no Nomnieka Līgumā noteikto maksājumu (nomas maksa, nokavējuma nauda u.t.t) savlaicīgu samaksu un nomas objekta izmantošanu atbilstoši Līguma noteikumiem un ar pienācīgu rūpību;
4.3.2.	veikt nomas objekta apsekošanu (tehniskā stāvokļa novērtēšanu);
4.3.3.	pieprasīt atlīdzināt Nomnieka (tai skaitā viņa darbinieku vai ar viņu saistīto personu, tai skaitā klientu, apmeklētāju) darbības vai bezdarbības rezultātā nomas objektam vai tā sastāvdaļai (tai skaitā Ikšķiles aizsargdambim, inženiertehniskiem tīkliem, sistēmām vai komunikācijām, piegulošai teritorijai u.tml.) nodarītus tiešus zaudējumus Līgumā noteiktajā kārtībā;
4.3.4.	pieprasīt nekavējoties novērst Līguma saistību pārkāpšanu un/vai neievērošanu.

5. Nomnieka tiesības un pienākumi	
5.1.	Ar nomas objekta stāvokli uz Līguma parakstīšanas brīdi Nomnieks dabā ir iepazinies un tas Nomniekam ir zināms.
5.2.	Nomnieks ir iepazinies un Nomniekam ir zināms, ka nomas objekts atrodas uz Ikšķiles aizsargdambja un tā izmantošanā jāņem vērā nomas objektam - zemes vienībai noteiktie apgrūtinājumi. Nav pieļaujamas darbības, kuru rezultātā tiek bojāts aizsargdambis vai citas meliorācijas sistēmas būves, traucēta to ekspluatācija vai darbības režīms.
5.2.	Nomnieka tiesības:
5.2.1.	Līguma darbības laikā izmantot nomas objektu Līgumā minētajam mērķim bez jebkādiem pārtraukumiem un ierobežojumiem no Iznomātāja puses, ievērojot Līguma nosacījumus un zemes lietotāja normatīvajos aktos noteiktos vispārējos pienākumus un nomas objektam - zemes vienībai noteiktos apgrūtinājumus, izņemot Līgumā noteiktus gadījumus.
5.2.2.	veikt nomas objekta atjaunošanas, uzlabošanas darbus, tos iepriekš rakstiski saskaņojot ar Iznomātāju;
5.2.3. slēgt atsevišķus līgumus par saviem finanšu līdzekļiem par nomas objekta uzturēšanai nepieciešamiem pakalpojumiem (telpu uzkopšanas, ūdensapgādes un kanalizācijas, elektroenerģijas, atkritumu izvešanu u.tml. pakalpojumu nodrošināšanu). 
5.3.	Nomnieka pienākumi:
5.3.1.	veikt Līgumā noteikto maksājumu (nomas maksa, nokavējuma nauda u.t.t) savlaicīgu samaksu;
5.3.2.	izmantot nomas objektu atbilstoši Līguma noteikumiem, tiem mērķiem, kādiem tas piešķirts un ar pienācīgu rūpību. Ar savu darbību neaizskart Iznomātāja, citu zemes lietotāju un trešo personu likumīgās intereses;
5.3.3.	kā krietnam un rūpīgam saimniekam rūpēties par nomas objektu, uzturēt to atbilstoši normatīvo aktu prasībām, kā arī nodrošināt, lai nomas objekta piegulošā publiskā lietošanā esošā teritorija ir sakopta atbilstoši vietējās pašvaldības saistošo noteikumu prasībām par pašvaldības teritoriju un meliorācijas būvju uzturēšanu;
5.3.4.	nodrošināt nomas objekta apsaimniekošanu un tehnisko uzturēšanu (tai skaitā ievērojot sanitāro, ugunsdrošības, citu valsts dienestu prasības), ievērojot darbu sezonalitāti, atbilstoši normatīvo aktu un pašvaldības saistošo noteikumu prasībām;
5.3.5.	ievērot aizsargdambja un meliorācijas sistēmas būves, komunikāciju, sakaru līniju aizsardzības un ekspluatācijas noteikumus;
5.3.6.	uzņemties atbildību par savu nomas objektā esošo īpašumu, kā arī bojājumiem, kuri radušies savas vainas dēļ;
5.3.7.	atlīdzināt kaitējumu, ja Nomnieka vainas dēļ nodarīts kaitējums Iznomātājam, aizsargdambim, meliorācijas sistēmas būvēm, citiem zemes lietotājiem, sabiedrībai vai dabai;
5.3.8.	nekavējoties ziņot Iznomātājam, ja tiek konstatēta avārijas situācija vai tās pazīmes nomas objektā. Šajā gadījumā Nomnieks apņemas darīt visu nepieciešamo un iespējamo, lai avārijas situācijas un avārijas sekas tiktu novērstas nekavējoties;
5.3.9. neveikt nomas objektā un tā pieguļošajā teritorijā nekāda veida izmaiņas un papildinājumus, atjaunošanas vai pārbūves darbus, neveikt nekāda veida uzlabojumus, pārveidojumus vai izmaiņas bez iepriekšēja Iznomātāja un attiecīgo valsts iestāžu vai pašvaldības un citu kompetento iestāžu rakstiskas piekrišanas un/vai saskaņojuma un tos novērst par saviem finanšu līdzekļiem;
5.3.9.	atlīdzināt savas (tai skaitā savu darbinieku, pilnvaroto personu un, tai skaitā klientu, apmeklētāju) darbības vai bezdarbības rezultātā nomas objektam vai tā sastāvdaļai (tai skaitā (tai skaitā Ikšķiles aizsargdambim, inženiertehniskiem tīkliem, sistēmām vai komunikācijām, piegulošai teritorijai u.tml.) nodarītus tiešus zaudējumus, samaksu veicot 10 (desmit) dienu laikā pēc atbilstoša pieprasījuma (rēķina) no Iznomātāja saņemšanas;
5.3.10. pēc Līguma darbības termiņa izbeigšanās vai no Līguma izbeigšanas brīža atbrīvot nomas objektu parakstot attiecīgo nodošanas - pieņemšanas aktu. Nomas objektu Nomniekam jāatstāj tīru un lietošanai derīgā stāvoklī, par saviem līdzekļiem novēršot visus defektus un bojājumus, kas radušies Līguma darbības laikā, ņemot vērā nomas objekta dabisko nolietojumu pakāpi. Visas piestiprinātās zīmes un reklāmas no nomas objekta (tai skaitā fasādes) ir noņemtas, atjaunojot tās vietas, kur tās bijušas piestiprinātas. 
5.3.11. Puses vienojas, ka līdz nomas objekta nodošanas - pieņemšanas akta parakstīšanas brīdim Nomnieks apņemas veikt Līgumā noteikto maksājumu (Maksājums, nokavējuma nauda u.t.t.) savlaicīgu samaksu saskaņā ar Iznomātāja izrakstītajiem rēķiniem.
5.3.12. Puses vienojas, ja 1 (viena) mēneša laikā pēc Līguma darbības termiņa izbeigšanās vai no Līguma izbeigšanas brīža Nomnieks nav atbrīvojis nomas objektu un/vai parakstījis nodošanas – pieņemšanas aktu, tajā atstātās mantas Puses uzskatīs par pamestām un bezsaimnieka mantu, un Iznomātājs būs tiesīgs rīkoties ar tām pēc saviem ieskatiem. Bezsaimnieka mantai tiek veikts mantas apraksts (akts) un foto fiksācija. Mantas apraksts (akts) un foto fiksācijas attēli kļūst par Līguma neatņemamu sastāvdaļu.

6. Nepārvarama vara, Pušu atbildība un strīdu risināšanas kārtība 

6.1.	Puses ir atbildīgas par Līguma saistību pārkāpšanu un/vai neievērošanu, kā arī par otrai Pusei savas darbības vai bezdarbības rezultātā nodarītajiem tiešajiem zaudējumiem, saskaņā ar spēkā esošajiem normatīvajiem aktiem.
6.2.	Puses tiek atbrīvotas no atbildības par Līguma saistību nepildīšanu nepārvaramas varas vai ārkārtēju apstākļu dēļ (Force majeure), kurus attiecīgā puse (vai abas puses) Līguma noslēgšanas brīdī vai tā darbības laikā nevarēja ne paredzēt, ne novērst, ne ietekmēt un par kuru rašanos puses nav atbildīgas (piem., stihiskas nelaimes, kara darbība, blokāde, civiliedzīvotāju nemieri, streiki, sakaru un kredītiestāžu darbība, normatīvie akti, valsts pārvaldes un pašvaldības institūcijas rīcība un to pieņemtie dokumenti, kas kavē, vai ierobežo Līguma saistību izpildi).
6.3.	Katra no Pusēm, kuru Līguma ietvaros ietekmē nepārvaramas varas apstākļi, nekavējoties par to informē otru Pusi. Šādam paziņojumam, ja tas ir iespējams, tiek pievienots kompetento iestāžu izsniegts apliecinājums, kas satur minēto apstākļu apstiprinājumu un raksturojumu.
6.4.	Ja kāda no Pusēm, kuras rīcību ietekmē nepārvarama vara, bez objektīva iemesla neinformē otru Pusi par nepārvaramas varas apstākļu iestāšanos 5 (piecu) darbdienu laikā vai kad radusies objektīvu apstākļu nekavēta izdevība, attiecīgā puse netiek atbrīvota no līguma saistību izpildes.
6.5.	Ja nepārvaramas varas apstākļi turpinās ilgāk nekā 30 (trīsdesmit) dienas, Puses kopīgi risina jautājumu par Līguma turpmāko izpildi vai izbeigšanu. Līguma izbeigšanas gadījumā, kuras pamats ir nepārvarama vara, nevienai no Pusēm nav tiesību prasīt zaudējumu atlīdzību. 
6.6.	Līgumā neregulētajām tiesiskajām attiecībām piemērojami spēkā esošie normatīvie akti.
6.7.	Visas nesaskaņas, domstarpības vai strīdus, kas radušies Līguma izpildes laikā, Puses cenšas atrisināt sarunu ceļā. Ja vienošanās netiek panākta, strīdi tiek risināti tiesā normatīvajos aktos paredzētajā kārtībā.
6.8.   Pretenzijas, kas saistītas ar līgumsaistību izpildi, Pusēm jāizskata un jāsniedz atbilde ne vēlāk kā 5 (piecu) darba dienu laikā no to saņemšanas dienas.
6.9.  	Puses ir savstarpēji atbildīgas par Līgumā iekļauto un viena otrai sniegto ziņu patiesumu un īstumu.

7. Līguma grozījumi un izbeigšanās kārtība

7.1.  Jebkādi grozījumi un papildinājumi Līgumā tiek izdarīti, Pusēm par to iepriekš vienojoties. 
7.2.  Grozījumi un papildinājumi tiek noformēti rakstveidā un stājas spēkā, kad tos parakstījušas abas Puses, un kļūst par Līguma neatņemamu sastāvdaļu.
7.2.1.	Ja Līguma darbības laikā rodas apstākļi, kas ierobežo Pušu līgumsaistību realizāciju, ieinteresētā Puse iesniedz priekšlikumus otrai Pusei par Līguma grozījumiem un Puses vienojas par tālāko Līguma izpildi un norēķinu kārtību;
7.2.2.	Ja tiek pieņemti jauni vai grozīti spēkā esošie likumi, Ministru kabineta noteikumi vai citi normatīvie akti, kuri ietekmē Līguma izpildi, Pusēm jāievēro tajos minēto normu nosacījumi, bet nepieciešamības gadījumā Puses nekavējoties noformē attiecīgus grozījumus Līgumā.
7.2.3. Puses var nomainīt Līgumā norādītās kontaktpersonas, norādītās e-pasta adreses (u.tml. kontaktinformāciju), bankas kontu rekvizītus par to rakstiski informējot otru Pusi 5 (piecas) darba dienas iepriekš. Šādā gadījumā nav nepieciešams veikt grozījumus Līgumā.
7.3. Puses ir tiesīgas Līgumu izbeigt pirms termiņa, rakstiski par to brīdinot otru Pusi vismaz 1 (vienu) mēnesi iepriekš, noslēdzot attiecīgu vienošanos.
7.4. Iznomātājam ir tiesības nekavējoties vienpusēji atkāpties no Līguma gadījumos, ja: 
7.4.1.	pret Nomnieku tikušas vērstas darbības, kas saistītas ar aresta uzlikšanu mantai vai norēķinu kontiem, ietverot maksājumu apturēšanu un, kas var novest uzņēmumu līdz bankrotam;
7.4.2.	Nomnieka darbībā konstatēta ierobežota maksātspēja un pastāv tiesiskās aizsardzības procesa lietas ierosināšanas priekšnosacījumi, vai maksātnespējas procesa pazīmes;
7.4.3.	ir pasludināts tiesas spriedums par Nomnieka tiesiskās aizsardzības procesa vai maksātnespējas procesa lietas ierosināšanu vai Nomnieka atzīšanu par maksātnespējīgu;
7.4.4. Nomas objekts tiek izmantots Līgumā nenorādītajam mērķim (tai skaitā nodots apakšnomā) bez Iznomātāja rakstiskas piekrišanas;
7.4.5.	Nomas objektā tiek veikti atjaunošanas, uzlabošanas darbi vai būvdarbi bez Iznomātāja rakstiskas piekrišanas;
7.4.6.	Nomnieks apzināti bojā nomas objektu vai ar to saistīto nekustamo īpašumu;
7.4.7.	Nomnieks nav veicis nomas maksas apmaksu par 2 (diviem) mēnešiem;
7.4.8.	Nomnieks 5 (piecu) dienu laikā pēc Iznomātāja rakstiska brīdinājuma saņemšanas, turpina pārkāpt pārējos Līguma noteikumus.
7.4.9. Līgumu nav iespējams izpildīt tādēļ, ka Nomniekam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
7.5.	Gadījumā, ja Līgums tiek izbeigts saskaņā ar Līguma 7.4. punkta nosacījumiem, Iznomātājam ir pienākums rakstveidā paziņot Nomniekam par atkāpšanās no Līguma iemesliem.

8. Fizisko personu datu aizsardzība

8.1. 	Ja Līguma ietvaros tiek iegūti dokumenti vai informācija, kas satur vai var saturēt fizisko personu datus (turpmāk – Dati), Puses ir tiesīgas apstrādāt no otras Puses iegūtos datus tikai ar mērķi nodrošināt Līgumā noteikto saistību izpildi, ievērojot Eiropas Parlamenta un Padomes 2016.gada 27.aprīļa regulā (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula) (turpmāk – Regula) un citos spēkā esošajos normatīvajos aktos noteiktās prasības Datu apstrādei un aizsardzībai. Veicot Datu apstrādi, katra Puse ir atbildīga par Datu apstrādes nodrošināšanu saskaņā ar Līgumu un normatīvajos aktos noteikto.
8.2.	Ja Līguma izpildes ietvaros viena Puse nodod otrai Pusei Datus, tad Puse, kura nodod Datus, ir atbildīga par nodoto Datu pareizību un to, ka tā ir tiesīga nodot Datus otrai Pusei. Puse papildina vai izlabo Datus, izbeidz attiecīgās Puses nodoto datu apstrādi vai iznīcina tos, ja nodotie Dati ir nepilnīgi, novecojuši, nepatiesi vai pretlikumīgi apstrādāti.
8.3.  	Puse apņemas nodot otrai Pusei tikai tos Datus, kuri ir nepieciešami šā Līguma izpildei vai nodošana ir paredzēta normatīvajos aktos. Par Datu apstrādes tiesisko pamatu,  Datu pareizību un Datu subjekta informēšanas pienākumiem atbild tā Puse, kura nodod otrai Pusei Datus.
8.4. 	Iznomātājam ir tiesības publicēt Līgumu un tā izpildes mērķim attiecīgos Datus Iznomātāja mājaslapā, un, noslēdzot Līgumu, Puses patstāvīgi informē Datu subjektus par šādu Datu publicēšanu šajā Līgumā paredzētajā apjomā.

9. Sankciju klauzula

[bookmark: _Hlk72931573]9.1.	Parakstot Līgumu, Puses apņemas ievērot atklātas, godīgas, caurspīdīgas un atbildīgas komercdarbības principus, neveikt nekāda veida darbības, kas var novest pie starptautisko, Eiropas Savienības vai nacionālo sankciju vai būtisku finanšu un kapitāla tirgus interešu ietekmējošu Eiropas Savienības vai Ziemeļatlantijas līguma organizācijas dalībvalstu sankciju noteikšanas attiecībā uz Pusēm, to valdes un padomes locekļiem, patiesiem labuma guvējiem, pārstāvēttiesīgajām personām vai prokūristiem, vai personām, kas ir pilnvarotas pārstāvēt Puses to darbībās, kas saistītas ar filiāli, kā arī veikt preventīvus pasākumus, lai no savas puses nepieļautu iepriekš norādīto sankciju pārkāpumus, kā arī tīšus vai netīšus to apiešanas gadījumus.
[bookmark: _Hlk72931607]9.2.	Puses apliecina, ka Līguma spēkā stāšanās brīdī tām (t.sk. to valdes vai padomes locekļiem, patiesiem labuma guvējiem, pārstāvēttiesīgajām personām vai prokūristiem, vai personām, kas ir pilnvarotas pārstāvēt to darbībās, kas saistītas ar filiāli), Līguma izpildē iesaistītajām personām (t.sk. to valdes vai padomes locekļiem, patiesiem labuma guvējiem, pārstāvēttiesīgajām personām vai prokūristiem, vai personām, kas ir pilnvarotas pārstāvēt to darbībās, kas saistītas ar filiāli) nav piemērotas starptautiskās, Eiropas Savienības vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kas var ietekmēt Līguma izpildi. Ja kādas no iepriekšminētajām sankcijām Līguma izpildes laikā kādai no Pusēm tiks piemērotas, attiecīgās Puses pienākums ir par to rakstiski informēt otru Pusi ne vēlāk kā nākamajā darba dienā pēc tam, kad attiecīgajai Pusei par to kļuvis zināms.
[bookmark: _Hlk72931621]9.3.	Iznomātājam ir tiesības, neatlīdzinot tādejādi radušos jebkādus zaudējumus, izdevumus un neveicot nekādu kompensāciju izmaksu, nekavējoties vienpusēji atkāpties un izbeigt Līgumu, rakstiski par to paziņojot Nomniekam, ja Līguma izpildi ietekmē vai Līgumu nav iespējams izpildīt tādēļ, ka Līguma izpildes laikā ir piemērotas starptautiskās, Eiropas Savienības vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
[bookmark: _Hlk72931637]9.4.	Parakstot Līgumu Nomnieks apliecina, ka nesadarbojās un Līguma izpildē netiks piesaistītas tādas personas (t.sk. juridisku personu gadījumā – to valdes vai padomes locekļi, patiesā labuma guvēji, pārstāvēttiesīgās personas vai prokūristi, vai personas, kas ir pilnvarotas pārstāvēt attiecīgo Pusi darbībās, kas saistītas ar filiāli), kam piemērotas starptautiskās, Eiropas Savienības vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kas var ietekmēt Līguma izpildi.

10. Citi nosacījumi

10.1.	Visiem paziņojumiem, ko Puses sūta viena otrai saskaņā ar Līgumu, ir jābūt rakstiskiem un tiem ir jābūt nodotiem personīgi vai nosūtītiem ierakstītā vēstulē vai pa elektronisko pastu, un tad tiem ir jābūt elektroniski parakstītiem (atbilstoši normatīvajiem aktiem par elektronisko dokumentu sagatavošanu). Paziņojums tiek uzskatīts par nosūtītu dienā, kad nodots personīgi, un tas jāuzskata par saņemtu, kad adresāts parakstījies par korespondences saņemšanu, vai, ja paziņojums nosūtīts ar ierakstītu vēstuli, tas jāuzskata par saņemtu 3. (trešajā) darba dienā pēc tam, kad tas nosūtīts adresātam uz Līgumā norādīto Puses adresi vai citu adresi, ko viena Puse ir rakstiski paziņojusi otrai Pusei, vai ātrāk, ja ir saņemts attiecīgs pasta iestādes paziņojums par korespondences izsniegšanu adresātam. Dokuments, kas sūtīts pa elektronisko pastu, uzskatāms par saņemtu 2. (otrajā) darba dienā pēc tā nosūtīšanas.
10.2. Puses vienojas, ka elektroniskā pasta saziņa viena otrai ir saistoša gadījumā, ja saziņai no Iznomātāja puses tiek izmantota E-adrese un/vai elektroniskā pasta adrese: info@zmni.lv, savukārt no Nomnieka puses tiek izmantota E-adrese un/vai elektroniskā pasta adrese: ___________.
10.3.	Puses vienojas, ka jebkura veida informācija, kas Pusēm kļuva zināma saistībā ar Līgumu, ir uzskatāma par konfidenciālu un tās izplatīšana (publicēšana) ir atļauta tikai ar otrās Puses rakstisku piekrišanu.
10.4. Puses vienojas, ka Līguma darbības izbeigšanās (neatkarīgi no izbeigšanas termiņa vai iemesla nenozīmē, ka spēku zaudē citi Līguma noteikumi un nosacījumi (ieskaitot nomas maksas, līgumsoda samaksas pienākumus), tie Pusēm ir saistoši līdz pilnīgai to izpildei.
10.5.	Līguma izpildi vada:
10.5.1.	no Iznomātāja puses: (amats, vārds, uzvārds, pārstāvības pamats, tālruņa Nr., e-pasta adrese);
10.5.2.	no Nomnieka puses: __________________________________________________________
10.6.	Parakstot Līgumu, Puses ar savu parakstu apliecina, ka ir iepazinušies ar Līguma tekstu un piekrīt tā saturam.
10.7.	Līgums un tā pielikumi kopā ir izstrādāts un parakstīts uz __ () lapām.

11. Pušu rekvizīti un paraksti

	IZNOMĀTĀJS:
Valsts sabiedrība ar ierobežotu atbildību  “Zemkopības ministrijas nekustamie īpašumi”
Reģistrācijas Nr. 40003338357
 


________________________  vārds, uzvārds
	NOMNIEKS: 






_____________________  vārds, uzvārds







Līgums parakstīts ar drošu elektronisko parakstu, kas satur laika zīmogu. 
Līguma abpusējās parakstīšanas datums ir pēdējā parakstītāja laika zīmoga datums un laiks.




